จ่อหมายจับ โก๋เบียร์ ม้าบิน-พวก แก๊งมันทุกเม็ด คลิปรุมทืบ2โจ๋ ขู่ฆ่า
ตร.ชัยภูมิ เตรียมออกหมายจับตัว โก๋เบียร์ ม้าบิน หัวหน้าเครือข่าย มันทุกเม็ด ที่ชัยภูมิ พร้อมพวกทั้ง 7 คน มีภาพในคลิปรุมทำร้าย 2 โจ๋สลบ ปมทวงค่ายาบ้า พร้อมอัดคลิปโชว์เครือข่าย-ขู่ฆ่ายกครัว,จากกรณี เครือข่ายแก๊งมันทุกเม็ด ของ เทพบุตรโซโล ในพื้นที่จังหวัดชัยภูมิ ออกมาโชว์คลิปรุมกระทืบ 2 วัยรุ่น วัย 18 ปี ที่เบี้ยวเงินค่ายาบ้า หลังมีการเปิดรับสมาชิกเครือข่ายค้ายาบ้าให้กับกลุ่มตนเองผ่านสื่อโซเชียลออนไลน์ไปทั่วในพื้นที่ จ.ชัยภูมิ โดยระบุว่าหัวหน้าแก๊งชื่อ โก๋เบียร์ ม้าบิน ซึ่งหากใครสนใจเพียงส่งสำเนาบัตรประชาชนใบเดียวก็รับยาบ้า 200 เม็ดไปจำหน่ายได้ทันที และเมื่อขายยาบ้าได้ต้องรีบโอนเงินเข้าบัญชีธนาคารทุกวัน ถ้าหากใครเบี้ยวจะถูกรุมทำร้ายอย่างหนักตามในคลิปนี้ และอาจถึงขั้นเสียชีวิตเหมือนที่จังหวัดขอนแก่น,ซึ่งหลังวานนี้ผู้สื่อข่าวได้รับการร้องเรียนให้ช่วยตรวจสอบจากญาติของเด็กวัยรุ่นอายุ 18 ปี จำนวน 2 ราย ที่อยู่ในคลิปถูกรุมทำร้ายร่างกายครั้งนี้ ในรอยต่อ อ.เมืองชัยภูมิ และ อ.แก้งคร้อ จ.ชัยภูมิ ซึ่งถูกกลุ่มแก๊งเครือข่ายมันทุกเม็ดกว่า 7 คนรุมทำร้ายร่างกายพร้อมเพื่อนได้รับบาดเจ็บสาหัส สาเหตุเกิดจากหลังจากรับยาบ้าจำนวน 200 เม็ด จากคนชื่อ โก๋เบียร์ ม้าบิน ชื่อจริงคือ นายสิทธิชัย รูปชัยภูมิ อายุ 23 ปี หัวหน้ากลุ่มเครือข่ายมันทุกเม็ดในพื้นที่ จ.ชัยภูมิ ติดต่อเสนองานให้เพื่อนำยาบ้าไปจำหน่าย แต่ส่งเงินคืนให้ไม่ครบ จึงถูกรุมทำร้ายจนสลบ,ก่อนที่แก๊งเครือข่ายยาบ้ามันทุกเม็ดที่ชัยภูมิกลุ่มนี้จะพากันแยกย้ายกลับและมีการส่งคลิปรุมทำร้าย 2 โจ๋ดังกล่าวมาข่มขู่วัยรุ่นวัย 18 ทั้ง 2 คน พร้อมข่มขู่ถ้านำเรื่องนี้ไปแจ้งความกับตำรวจ จะฆ่ายกครัวทั้งหมดด้วย,โดย พล.ต.ต.สมพจน์ ขอมปรางค์ ผบก.ภ.จว.ชัยภูมิ ได้สั่งการให้ พ.ต.อ.จาตุรนต์ ตระกูลปาน ผกก.สภ.แก้งคร้อ ประสานทางญาติให้นำวัยรุ่นทั้งสองมาแจ้งความกับเจ้าหน้าที่ตำรวจ เพื่อความปลอดภัยเพื่อสอบคำให้การ เป็นผู้เสียหาย และรับคำร้องทุกข์คดีอาญาของ สภ.เมืองชัยภูมิ และ สภ.แก้งคร้อ และเตรียมออกมาจับ นายโก๋เบียร์ ม้าบิน หรือ นายนายสิทธิชัย รูปชัยภูมิ พร้อมพวกมาดำเนินคดีต่อไป,ซึ่งล่าสุด ได้รับการติดต่อจากกลุ่มวัยรุ่นที่เกี่ยวข้องในเครือข่าย มันทุกเม็ด และเครือข่าย ปทุมมาพญาแล ในพื้นที่ จ.ชัยภูมิ จะทยอยกันเข้ามาพบเจ้าหน้าที่ตำรวจชัยภูมิแล้ว ซึ่งจะได้เร่งรวบรวมหลักฐานทั้งหมดเพื่ออนุมัติหมายจับต่อไป.
ตร.ชัยภูมิ เตรียมออกหมายจับตัว โก๋เบียร์ ม้าบิน หัวหน้าเครือข่าย มันทุกเม็ด จ.ชัยภูมิ พร้อมพวกทั้ง 7 คน มีภาพในคลิปรุมทำร้าย 2 โจ๋สลบ ปมทวงค่ายาบ้า พร้อมอัดคลิปโชว์เครือข่าย-ขู่ฆ่ายกครัว
แก๊งมันทุกเม็ด,เทพบุตรโซโล,รุมกระทืบ,ทำร้าย,ทวงค่ายา,ข่าวทั่วไป